মোহনিশ মিশ্র

মোহনিশ দীনেশ মিশ্র (জন্ম: ৯ ফেব্রুয়ারি ১৯৮৪) একজন ভারতীয় ক্রিকেটার। তিনি একজন ডানহাতি ব্যাটসম্যান এবং একজন ডানহাতি অফ-ব্রেক বোলার।ESPNcricinfo – Mohnish Mishra বিদ্রোহী আইসিএলে যোগদানের কারণে তাকে ভারতীয় ক্রিকেট থেকে নিষিদ্ধ করা হয়েছিল। পরবর্তীতে মিশ্র আইসিএল ত্যাগ করেন এবং বিসিসিআইয়ের সাধারণ ক্ষমার প্রস্তাবের পর ভারতীয় ঘরোয়া ক্রিকেটে ফিরে আসেন।Former ICL players named in IPL 

মিডল অর্ডার ব্যাটসম্যান হিসেবে মিশ্র ২০০০/০১ সালে ১৬ বছর বয়সে রেলওয়ের বিপক্ষে মধ্যপ্রদেশের হয়ে প্রথম শ্রেণীর ক্রিকেটে অভিষেক করেন।Railways v Madhya Pradesh, 2000/01 তবে সেই মৌসুমে তিনি মাত্র দুটি খেলায় অংশ নিয়েছিলেন।Season by season FC record of Mohnish Mishra তিনি ২০০২ সালে আইসিসি অনূর্ধ্ব-১৯ বিশ্বকাপেও ভারতের প্রতিনিধিত্ব করেছিলেন। এরপর তিনি চার বছর প্রতিযোগিতামূলক ক্রিকেট ছাড়াই কাটিয়েছিলেন, কেননা তিনি তার রাজ্য দলের নির্বাচকদের প্রভাবিত করতে ব্যর্থ হন। ২০০৫/০৬ মৌসুমে তিনি আবারো মাঠে ফিরে আসেন। কিন্তু ইন্ডিয়ান ক্রিকেট লীগে (বর্তমানে বিলুপ্ত) দিল্লি জায়ান্টস দলের সাথে চুক্তিবদ্ধ হওয়ার পর তার ঘরোয়া ক্যারিয়ার থেমে যায়। অবশেষে বিসিসিআই আইসিএল খেলোয়াড়দের উপর থেকে নিষেধাজ্ঞা প্রত্যাহার করে এবং মিশ্র ২০০৯ সালে তার রাজ্য দলের হয়ে খেলতে ফিরে আসেন। তখন থেকেই তিনি প্লেয়িং ইলেভেনের নিয়মিত সদস্য। ২০১০ সালে ইন্ডিয়ান প্রিমিয়ার লিগে (আইপিএল) তিনি ডেকান চার্জার্সের হয়ে চুক্তিবদ্ধ হন।Deccan Chargers Squad, IPL 2010 মিশ্র সেই মৌসুমে তাদের হয়ে ১১টি ম্যাচ খেলেন। ২০১০/১১ মৌসুমে তিনি প্রথম-শ্রেণীর ক্রিকেটে অত্যন্ত সফল ছিলেন। তিনি সে মৌসুমে ৯টি ম্যাচে ৫৯.৮৩ গড়ে ৭১৮ রান সংগ্রহ করেন। ২০১১ সালে তিনি নতুন আইপিএল ফ্র্যাঞ্চাইজি পুনে ওয়ারিয়র্স ইন্ডিয়ার সাথে একটি চুক্তি স্বাক্ষর করেন।Pune Warriors Squad, IPL 2011

ভারতের একটি স্থানীয় সংবাদ চ্যানেল ইন্ডিয়া টিভি একটি স্টিং অপারেশনের ভিত্তিতে তাকে এবং আরও চারজন খেলোয়াড়কে অভিযুক্ত করার পর ১৫ মে ২০১২-এ স্পট-ফিক্সিংয়ের অভিযোগে তাকে সাময়িক বরখাস্ত করা হয়।  জুন মাসে দুর্নীতি তদন্তের পর মিশ্রকে খেলার সুনাম নষ্ট করার জন্য এক বছরের নিষেধাজ্ঞা দেওয়া হয়েছিল। তার মধ্যপ্রদেশ দলের সতীর্থ টিপি সুধীন্দ্র অভিযোগে দোষী সাব্যস্ত হওয়ার পর আজীবন নিষেধাজ্ঞা লাভ করেছিলেন।

 তথ্যসূত্র 

 বহিঃসংযোগ 


 Yahoo! Cricket Profile : Mohnish Mishra

বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্ডিয়া রেডের ক্রিকেটার
বিষয়শ্রেণী:ইন্ডিয়া গ্রিনের ক্রিকেটার
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:মধ্যাঞ্চলের ক্রিকেটার
বিষয়শ্রেণী:ডেকান চার্জার্সের ক্রিকেটার
বিষয়শ্রেণী:পুণে ওয়ারিয়র্স ইন্ডিয়ার ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:ভারতীয় ক্রিকেটার